2020. gada 25. jūnijā Rīkojums Nr. 345

Rīgā (prot. Nr. 41 54. §)

**Par konceptuālo ziņojumu**

**"Par jauna doktorantūras modeļa ieviešanu Latvijā"**

1. Atbalstīt konceptuālajā ziņojumā "Par jauna doktorantūras modeļa ieviešanu Latvijā" (turpmāk – konceptuālais ziņojums) ietverto risinājumu.

2. Noteikt Izglītības un zinātnes ministriju par atbildīgo institūciju konceptuālajā ziņojumā ietvertā risinājuma īstenošanā.

3. Izglītības un zinātnes ministrijai atbilstoši konceptuālajā ziņojumā ietvertajam rīcības plānam līdz 2025. gada 31. decembrim veikt nepieciešamos pasākumus jauna doktorantūras modeļa ieviešanai.

4. Izglītības un zinātnes ministrijai izstrādāt konceptuālajā ziņojumā ietvertā risinājuma ieviešanai nepieciešamos normatīvos aktus un izglītības un zinātnes ministram rīcības plānā norādītajos termiņos iesniegt tos noteiktā kārtībā Ministru kabinetā.

5. Noteikt, ka priekšnosacījums, lai pretendētu uz Eiropas Sociālā fonda finansējumu 8.2.2. specifiskā atbalsta mērķa "Stiprināt augstākās izglītības institūciju akadēmisko personālu stratēģiskās specializācijas jomās" trešajā projektu iesniegumu atlases kārtā, ir augstskolas izstrādāts un ar Izglītības un zinātnes ministriju saskaņots rīcības plāns pārejai uz konceptuāli jaunu doktora studiju programmas īstenošanu.

6. Izglītības un zinātnes ministrijai konceptuālajā ziņojumā ietvertajā risinājumā iekļautos pasākumus, kas saistīti ar jauna doktorantūras modeļa ieviešanu, īstenot piešķirto valsts budžeta līdzekļu ietvaros (finansēšanas modeļa pirmais risinājums) un 2022. gadā izvērtēt nepieciešamību pāriet uz straujākas pārmaiņas veicinošu modeli (finansēšanas modeļa otrais vai trešais risinājums).

7. Jautājumu par jauna doktorantūras modeļa ieviešanai nepieciešamo papildu valsts budžeta līdzekļu piešķiršanu 2024. gadā un turpmākajos gados izskatīt Ministru kabinetā kārtējā gada un vidēja termiņa valsts budžeta likumprojektu sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.

Ministru prezidents A. K. Kariņš

Izglītības un zinātnes ministre I. Šuplinska